CELEX: 32021R2193
Language: el
Date: 2021-12-13 00:00:00
Title: Εκτελεστικός κανονισμός (ΕΕ) 2021/2193 του Συμβουλίου της 13ης Δεκεμβρίου 2021 για την εφαρμογή του κανονισμού (EE) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

13.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 445/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2193 ΤΟΥ ΣΥΜΒΟΥΛΙΟΥ
         της 13ης Δεκεμβρίου 2021
         για την εφαρμογή του κανονισμού (EE) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.
                  
               
                     (2)
                  
                  
                     Λόγω της εμπλοκής στην Ουκρανία της ομάδας Wagner, μιας ιδιωτικής στρατιωτικής οντότητας χωρίς νομική προσωπικότητα με έδρα τη Ρωσία, το Συμβούλιο θεωρεί ότι τρία άτομα θα πρέπει να προστεθούν στον κατάλογο των προσώπων, οντοτήτων και φορέων που υπόκεινται σε περιοριστικά μέτρα, ως έχει στο παράρτημα I του κανονισμού (ΕΕ) αριθ. 269/2014.
                  
               
                     (3)
                  
                  
                     Το παράρτημα I του κανονισμού (ΕΕ) αριθ. 269/2014 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα πρόσωπα και που περιλαμβάνονται στο παράρτημα του παρόντος κανονισμού προστίθενται στον κατάλογο του παραρτήματος I του κανονισμού (ΕΕ) αριθ. 269/2014.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Δεκεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 78 της 17.3.2014, σ. 6.
      
      
         
            ΠΑΡΑΡΤΗΜΑ
            Τα ακόλουθα πρόσωπα προστίθενται στον κατάλογο φυσικών και νομικών προσώπων, οντοτήτων και φορέων που περιλαμβάνεται στο παράρτημα I του κανονισμού (ΕΕ) αριθ. 269/2014:
            
               
                            
                        
                        
                           Ονοματεπώνυμο
                        
                        
                           Πληροφορίες ταυτοποίησης
                        
                        
                           Αιτιολογία
                        
                        
                           Ημερομηνία καταχώρισης
                        
                     
                           «201.
                        
                        
                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Θέση(-εις): Ιδρυτής και διοικητής της ομάδας Wagner· Διευθύνων Σύμβουλος της Concord Management and Consulting
                           Βαθμός: Αντισυνταγματάρχης (ρωσικός στρατός)
                           Κωδικό όνομα: Vagner/Wagner
                           Ημερομηνία γέννησης: 1.6.1970 ή 11.6.1970
                           Αναγνωριστικός αριθμός ταυτότητας ομάδας Wagner: M-0209
                           Τόπος γέννησης: Asbest, περιφέρεια Sverdlovsk, πρώην ΕΣΣΔ (νυν Ρωσική Ομοσπονδία)
                           Ιθαγένεια: ρωσική
                           Διεύθυνση: Pskov, Ρωσική Ομοσπονδία
                           Φύλο: άρρεν
                        
                        
                           Ο Dimitriy Utkin, πρώην αξιωματικός της ρωσικής στρατιωτικής υπηρεσίας πληροφοριών (GRU), είναι ο ιδρυτής της ομάδας Wagner και υπεύθυνος για τον συντονισμό και τον σχεδιασμό επιχειρήσεων για την ανάπτυξη μισθοφόρων της ομάδας Wagner στην Ουκρανία.
                           Ως διοικητής της ομάδας Wagner, ήταν παρών στο πεδίο της μάχης στην Ουκρανία, όπου συντόνιζε και σχεδίαζε τις δραστηριότητες των μελών της ομάδας Wagner.
                           Ως εκ τούτου, δεδομένης της θέσης του ως διοικητή, είναι υπεύθυνος και έχει εφαρμόσει ενεργά δράσεις που έχουν υπονομεύσει και απειλήσει την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           13.12.2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Θέση(-εις): Αναπληρωτής περιφερειακός προϊστάμενος του γραφείου της Αστραχάν της Ένωσης Εθελοντών του Ντονμπάς· μέλος της Δούμας της περιφέρειας Αστραχάν· μισθοφόρος της ομάδας Wagner
                           Ημερομηνία γέννησης: 16.3.1980
                           Τόπος γέννησης: Περιφέρεια Αστραχάν, Ρωσική Σοβιετική Ομοσπονδιακή Σοσιαλιστική Δημοκρατία
                           Ιθαγένεια: ρωσική
                           Αριθ. διαβατηρίου: 76 2759110
                           Εκδούσα αρχή: MVD 30001
                           Ημερομηνία λήξης ισχύος: 10.3.2030
                           Διεύθυνση: Χωριό Ilyinka, περιφέρεια Αστραχάν, Ρωσική Ομοσπονδία
                           Φύλο: άρρεν
                        
                        
                           Ο Denis Kharitonov είναι αναπληρωτής περιφερειακός προϊστάμενος του γραφείου της Αστραχάν της Ένωσης Εθελοντών του Ντονμπάς, μέλος της Δούμας της περιφέρειας της Αστραχάν και μισθοφόρος της ομάδας Wagner.
                           Πολέμησε στο Ντονμπάς στο τάγμα αυτονομιστών Steppe, όπου διηύθυνε διμοιρία χειρισμού φορητών αντιαεροπορικών συγκροτημάτων πυραύλων. Παραδέχθηκε ότι κατέρριψε προσωπικά ένα ουκρανικό ελικόπτερο και δύο αεροσκάφη Su-25 κατά την παραμονή του στο Ντονμπάς.
                           Έλαβε το παράσημο του Τάγματος Αξίας της Ρωσικής Ομοσπονδίας για την “Προσφορά προς την Πατρίδα”. Επίσης, έχει λάβει τιμητικές διακρίσεις της ομάδας Wagner, ενώ έχει τιμηθεί και από τον επικεφαλής της Ένωσης Εθελοντών του Ντονμπάς και πρώην πρωθυπουργό της αποκαλούμενης Λαϊκής Δημοκρατίας του Ντονέτσκ (DPR), Alexander Borodai (που υπόκειται σε περιοριστικά μέτρα βάσει της απόφασης 2014/145/ΚΕΠΠΑ του Συμβουλίου). Συνεπώς, υποστήριξε ενεργά δράσεις και εφάρμοσε πολιτικές που υπονομεύουν και απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           13.12.2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Θέση(-εις): Εξωτερικός υπάλληλος της ρωσικής GRU και μισθοφόρος της ομάδας Wagner
                           Ημερομηνία γέννησης: 21.7.1981
                           Ιθαγένεια: ρωσική
                           Διεύθυνση: Πιθανώς: Astrakhan, Kirovskiy rayon, Raskolnikova 11 app. 5, Ρωσική Ομοσπονδία
                           Φύλο: άρρεν
                        
                        
                           Ο Sergey Shcherbakov είναι εξωτερικός υπάλληλος της ρωσικής GRU και μισθοφόρος της ομάδας Wagner.
                           Πολέμησε στο Ντονμπάς υπέρ των φιλορωσικών αυτονομιστικών δυνάμεων ως μέλος στρατιωτικής μονάδας φορητών αντιαεροπορικών συγκροτημάτων πυραύλων του φιλορωσικού τάγματος αυτονομιστών Steppe, που κατέρριψε ένα ουκρανικό ελικόπτερο και δύο αεροσκάφη Su-25 στο Ντονμπάς. Συνεπώς, υποστήριξε ενεργά δράσεις και εφάρμοσε πολιτικές που υπονομεύουν και απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           13.12.2021».